cyanic-selkie/wikianc huggingface dataset:
ทอล์กกิงเฮดส์
ร่วมงานกับไบรอัน อีโน (ค.ศ. 1978 – 1980)
รีเมนอินไลต์ (ค.ศ. 1980) ซึ่งเป็นอัลบั้มถัดมาได้รับอิทธิพลอย่างหนักจากดนตรีแนวแอโฟรบีตของเฟลา คูติ ผสมผสานดนตรีแบบจังหวะผสมจากแอฟริกาตะวันตก ดนตรีแบบอาหรับจากแอฟริกาเหนือ ดิสโกฟังก์ และเสียงที่ถูก "ค้นพบ" การผสมผสานในลักษณะนี้ทำให้เบิร์นนำดนตรีเวิลด์มิวสิกมาปรับใช้ในผลงานถัดมา เนื่องจากดนตรีที่ซับซ้อน ทอล์กกิงเฮดส์จึงต้องเดินทางไปแสดงร่วมกับนักดนตรีรายอื่นรวมทั้งเอเดรียน เบลิวและเบอร์นี วอร์เรลล์ โดยเริ่มจากเทศกาลฮีตเวฟในเดือนสิงหาคมปีนั้น และรวมทั้งในภาพยนตร์คอนเสิร์ต สต็อปเมกกิงเซนส์ ในช่วงเดียวกัน เวย์มัทและฟรันทซ์ก็ยังตั้งวงย่อยทอมทอมคลับ ซึ่งได้รับอิทธิพลจากดนตรีแนวฮิปฮอป ในขณะที่แฮร์ริสันออกอัลบั้มเดี่ยวเป็นครั้งแรกในชื่อ เดอะเรดแอนด์เดอะแบล็ก ส่วนเบิร์นและอีโนได้ออกอัลบั้มร่วมกันในชื่อ มายไลฟ์อินเดอะบุชออฟโกสส์ ซึ่งผสมผสานเวิลด์มิวสิก และร่วมกับนักดนตรีนานาชาติและนักดนตรีแนวโพสต์พังก์ ทั้งหมดออกในสังกัดไซร์เออ
"วันซ์อินอะไลฟ์ไทม์" ซึ่งเป็นซิงเกิลนำของ รีเมนอินไลต์ ในช่วงแรกไม่ได้รับความนิยมมากนักในสหรัฐ แต่ต่อมาได้รับความนิยมติด 20 อันดับแรกในสหราชอาณาจักรและได้รับความนิยมต่อเนื่องมาอีกหลายปีเนื่องจากมิวสิกวิดีโอของเพลง ซึ่งถูกจัดอันดับให้เป็นหนึ่งในมิวสิกวิดีโอยอดเยี่ยมตลอดกาลโดยนิตยสารไทม์
ความนิยมสูงสุดและแยกวง (ค.ศ. 1981 – 1991)
หลังจากออกผลงานสี่อัลบั้มในช่วงเวลาประมาณสี่ปี ทอล์กกิงเฮดส์ก็พักงานชั่วคราวประมาณสามปี แม้ว่าในระหว่างนั้นฟรันทซ์และเวย์มัทจะยังบันทึกผลงานเพลงในฐานะ "ทอมทอมคลับ" ก็ตาม ในช่วงนั้นทอล์กกิงเฮดส์ได้ออกผลงานอัลบั้มบันทึกการแสดง เดอะเนมออฟดิสแบนด์อิสทอล์กกิงเฮดส์ ซึ่งบันทึกการแสดงในสหรัฐและยุโรปในฐานะวงกลุ่มแปดร่วมกับศิลปินรับเชิญ และยุติการดำเนินงานร่วมกับไบรอัน อีโน อีโนไปเป็นโปรดิวเซอร์ให้กับยูทูหลังจากนั้น
อัลบั้มถัดมาได้แก่ สปีกกิงอินทังส์ ออกใน ค.ศ. 1983 โดยเพลง "เบิร์นนิงดาวน์เดอะเฮาส์" จากอัลบั้มนี้กลายเป็นเพลงเดียวของวงที่ติด 10 อันดับแรกในชาร์ตเพลงสหรัฐ เนื่องจากมิวสิกวิดีโอที่ฉายวนเรื่อย ๆ ทางช่องเอ็มทีวี ทัวร์คอนเสิร์ตหลังจากนั้นถูกบันทึกในภาพยนตร์สารคดี สต็อปเมกกิงเซนส์ ของโจนาทาน เดมมี ซึ่งต่อมาได้บันทึกลงในอัลบั้มบันทึกการแสดงสดชื่อเดียวกัน สปีกกิงอินทังส์เป็นอัลบั้มสุดท้ายที่ทอล์กกิงเฮดส์ออกทัวร์คอนเสิร์ต
ทอล์กกิงเฮดส์มีผลงานต่อมาอีกสามอัลบั้ม ได้แก่ ลิตเติลครีเอเจอส์ (ค.ศ. 1985) ซึ่งมีซิงเกิลยอดนิยมได้แก่ "แอนด์ชีวอส" และ "โรดทูโนแวร์" ทรูสตอรีส์ (ค.ศ. 1986) ซึ่งเป็นคัฟเวอร์ของเพลงประกอบภาพยนตร์ชื่อเดียวกันของเบิร์นซึ่งทอล์กกิงเฮดส์ปรากฏในภาพยนตร์เรื่องดังกล่าวด้วย และเนกเคด (ค.ศ. 1988) แนวเพลงใน ลิตเติลครีเอเจอส์ ออกไปทางป็อปร็อกแบบอเมริกันซึ่งต่างจากอัลบั้มก่อนหน้านี้ ทรูสตอรีส์ ก็มีลักษณะไปในทางเดียวกับ ลิตเติลครีเอเจอส์ ซึ่งผลงานเพลง "ไวลด์ไวลด์ไลฟ์" จากอัลบั้มนี้ก็ได้รับความนิยมเป็นอย่างดีเช่นกัน อีกเพลงหนึ่งในอัลบั้มนี้ได้แก่ "เรดิโอเฮด" ใช้หีบเพลงชักเป็นหลัก ในขณะที่อัลบั้ม เนกเคด มีเนื้อหาเกี่ยวกับการเมือง เพศ และความตาย และอิทธิพลจากดนตรีแบบแอฟริกันซึ่งคล้ายกับ รีเมนอินไลต์ ก็กลับมามีบทบาทในอัลบั้มนี้อีกครั้ง ในช่วงนี้เบิร์นเริ่มมีอิทธิพลต่อแนวดนตรีของวงเป็นอย่างมาก และหลังจากที่ เนกเคด ออกสู่สาธารณะ ทอล์กกิงเฮดส์ก็เข้าสู่ช่วงพักอีกครั้ง
ทอล์กกิงเฮดส์ประกาศยุบวงในเดือนธันวาคม ค.ศ. 1991 ฟรันทซ์กล่าวว่าเขาทราบจากบทความหนังสือพิมพ์ ลอสแอนเจลีสไทม์ส ว่าเบิร์นออกจากวง และกล่าวว่าทอล์กกิงเฮดส์ไม่เคยยุบวง เบิร์นเพียงแค่ออกจากวงเท่านั้น เพลงสุดท้ายของวงได้แก่ "แซ็กซ์แอนด์ไวโอลินส์" ซึ่งเป็นเพลงที่ปรากฏในภาพยนตร์เรื่อง อันทิลดิเอนด์ออฟเดอะเวิลด์ โดยวิม เว็นเดิร์ส ซึ่งออกฉายก่อนหน้านั้นในปีเดียวกัน เบิร์นยังคงมีผลงานเดี่ยวอีกสองอัลบั้มได้แก่ เรย์ โมโม ใน ค.ศ. 1989 และเดอะฟอเรสต์ ใน ค.ศ. 1991 ในขณะที่ทั้งทอมทอมคลับและแฮร์ริสันก็มีผลงานของตนเองเช่นกัน โดยทอมทอมคลับมีอัลบั้มได้แก่ บูมบูมชิบูมบูม และ ดาร์กสนีกเลิฟแอ็กชัน ในขณะที่แฮร์ริสันมีผลงานอัลบั้ม แคชวลก็อดส์ และ วอล์กออนวอเทอร์ ทอมทอมคลับและแฮร์ริสันออกทัวร์ร่วมกันใน ค.ศ. 1990
หลังแยกวง และรวมวงครั้งสุดท้าย (ค.ศ. 1992 – 2002)
ในช่วงต้นทศวรรษ 1990 เวย์มัท ฟรันทซ์ และแฮร์ริสันออกทัวร์คอนเสิร์ตร่วมกันโดยใช้ชื่อ "ชรังเคนเฮดส์" และออกผลงานอัลบั้ม โนทอล์กกิง จัสต์เฮด ใน ค.ศ. 1996 ในนาม "เดอะเฮดส์" ซึ่งในอัลบั้มนี้มีนักร้องนำรับเชิญหลายคนได้แก่แกวิน ไฟรเดย์ (เดอะเวอร์จินพรูนส์), เด็บบี แฮร์รี (บลอนดี), จอห์เนตต์ นาโปลีตาโน (คอนกรีตบลอนด์), แอนดี พาร์ทริดจ์ (เอ็กซ์ทีซี), กอร์ดอน แกโน (ไวโลเลนต์เฟมส์), ไมเคิล ฮัตเชนซ์ (อินเอกซ์เซส), เอ็ด โควัลต์ชิก (ไลฟ์), ชอว์น ไรเดอร์ (แฮปปีมันเดส์), ริชาร์ด เฮลล์ และมาเรีย แม็กกี โดยนาโปลีตาโนเป็นนักร้องนำในทัวร์คอนเสิร์ต เบิร์นยื่นฟ้องร้องขอให้อดีตสมาชิกอีกสามคนหยุดใช้ชื่อ "เดอะเฮดส์" โดยมองว่าเป็นความพยายามที่จะหารายได้จากชื่อ "ทอล์กกิงเฮดส์" ทอล์กกิงเฮดส์กลับมารวมกันชั่วคราวใน ค.ศ. 1999 เพื่อโปรโมตครบรอบ 15 ปีของ สต็อปเมกกิงเซนส์ แต่ไม่ได้แสดงร่วมกัน
ทอล์กกิงเฮดส์ได้รับเชิญเข้าสู่หอเกียรติยศร็อกแอนด์โรลใน ค.ศ. 2002 โดยในพิธีพวกเขากลับมารวมกันอีกครั้งและแสดงเพลง "ไลฟ์ดูริงวอร์ไทม์" "ไซโคคิลเลอร์" และ "เบิร์นนิงดาวน์เดอะเฮาส์" ในวันที่ 18 มีนาคม ค.ศ. 2002 ร่วมกับเบอร์นี วอร์เรลล์และสตีฟ สเกลส์ซึ่งเคยแสดงร่วมกันในทัวร์คอนเสิร์ต เบิร์นให้สัมภาษณ์ว่าคงเป็นไปได้ยากที่จะกลับมารวมกันอีกครั้งเนื่องจากทั้งเรื่องบาดหมางและแนวดนตรีที่ต่างกันเกินไปแล้ว ส่วนเวย์มัทให้สัมภาษณ์ว่าเบิร์นเป็นคนที่ "ไร้ความสามารถในการรักษามิตรภาพ" และกล่าวว่าเขาไม่ได้รักเธอ ฟรันทซ์ หรือแฮร์ริสัน
อิทธิพลทางดนตรีและศิลปะ
ออลมิวสิกระบุว่าทอล์กกิงเฮดส์ วงดนตรีที่ได้รับความนิยมสูงสุดวงหนึ่งในยุค 1970–80 ตลอดเวลาจนถึงแยกวง "ได้บันทึกทุกอย่างตั้งแต่อาร์ตฟังก์ไปจนถึงเวิลด์บีตแบบจังหวะผสมและกีตาร์ป็อปแบบเรียบง่าย" แนวอาร์ตป็อปของทอล์กกิงเฮดส์มีอิทธิพลต่อเนื่องยาวนาน พวกเขามีส่วนนิยามดนตรีแนวนิวเวฟในสหรัฐร่วมกับดีโว ราโมนส์ และบลอนดี ในขณะเดียวกัน อัลบั้ม รีเมนอินไลต์ และอัลบั้มอื่น ๆ ในช่วงเดียวกันก็นำดนตรีร็อกแบบแอฟริกันมาสู่โลกตะวันตกด้วยเช่นกัน ภาพยนตร์คอนเสิร์ต สต็อปเมกกิงเซนส์ ซึ่งกำกับโดยโจนาทาน เดมมีก็ได้รับเสียงตอบรับเป็นอย่างดี ได้รับยกย่องว่าเป็นภาพยนตร์คอนเสิร์ตที่ดีที่สุดเรื่องหนึ่ง และได้รับเลือกเข้าสู่หอทะเบียนภาพยนตร์แห่งชาติของสหรัฐใน ค.ศ. 2021
ทอล์กกิงเฮดส์ยังมีอิทธิพลต่อศิลปินอีกหลายกลุ่ม เช่นเอ็ดดี เวดเดอร์, โฟลส์, เดอะวีกเอนด์, แวมไพร์วีกเอนด์, พริมัส, เบลล์เอกซ์วัน, เดอะไนน์ทีนเซเวนตีไฟฟ์, เดอะทิงทิงส์, เนลลี เฟอร์ทาโด, เคชา, เซนต์วินเซนต์, แดนนี บราวน์, เทรนต์ เรซเนอร์, ฟรานซ์ เฟอร์ดินานด์ และเรดิโอเฮดซึ่งตั้งชื่อวงตามเพลง "เรดิโอเฮด" จากอัลบั้ม ทรูสตอรีส์ ปาโอโล ซอร์เรนตีโนซึ่งได้รับรางวัลภาพยนตร์ภาษาต่างประเทศยอดเยี่ยมในงานประกาศผลรางวัลออสการ์ ครั้งที่ 86 จากผลงานภาพยนตร์เรื่อง ลากรันเดเบลเลซซา ได้กล่าวขอบคุณทอล์กกิงเฮดส์และคนอื่น ๆ ซึ่งเป็นแรงบันดาลใจให้เขาสร้างภาพยนตร์เรื่องนี้
สโมสรฟุตบอลเชลซี ในฤดูกาล 2018–19
ฤดูกาล 2018–19 เป็นฤดูกาลที่ 105 ของเชลซี, และเป็นฤดูกาลที่ 30 ในระดับลีกสูงสุดของฟุตบอลอังกฤษ, ฤดูกาลที่ 27 ติดต่อกันใน พรีเมียร์ลีก, และเป็นปีที่ 113 ในการดำรงก่อตั้ง สโมสรฟุตบอล. ฤดูกาลนี้เริ่มต้นตั้งแต่วันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.
ผู้เล่นเข้า
รวมค่าใช้จ่ายทั้งสิ้น: ▼ £191,200,000
ผู้เล่นออก
รวมจำนวนเงินรายรับที่เข้ามา: ▲ £55,490,000
ยืมตัว ออก
รวมกิจกรรมการซื้อขายนักเตะทั้งสิ้น: ▼ £135,710,000
เงินที่จ่าย
ฤดูร้อน: £ 0 ล้าน
ฤดูหนาว: £ 0 ล้าน
รวม: £ 0 ล้าน
เงินที่ได้รับ
ฤดูร้อน: £ 0 ล้าน
ฤดูหนาว: £ 0 ล้าน
รวม: £ 0 ล้าน
รายรับ-รายจ่าย
ฤดูร้อน: £ 0 ล้าน
ฤดูหนาว: £ 0 ล้าน
รวม: £ 0 ล้าน
ปรี-ซีซัน
เชลซีได้ประกาศเมื่อวันที่ 8 กุมภาพันธ์ ค.ศ. 2018 ออกมาว่าพวกเขาจะได้ลงเล่นกับ เพิร์ธ กลอรี ในวันที่ 23 กรกฎาคม ค.ศ. 2018 ที่สนามใหม่ ออปตัส สเตเดียม,
เอฟเอ คอมมิวนิตี ชีลด์
เชลซี, ในฐานะทีมชนะเลิศของ เอฟเอ คัพ, จะได้ลงเล่นพบกับ แมนเชสเตอร์ซิตี ในเอฟเอ คอมมิวนิตี ชีลด์.
รอบแบ่งกลุ่ม
ตารางคะแนน
กลุ่ม แอล
แมตช์
กำไร
กำไร (profit) อาจหมายถึง
ผีตาโขน
ผีตาโขน เป็นเทศกาลที่จัดขึ้นในอำเภอด่านซ้าย จังหวัดเลย ซึ่งตั้งอยู่ทางภาคอีสาน ของประเทศไทย เป็นเทศกาลที่เกิดขึ้นในเดือน 7 ซึ่งมักจัดมากกว่าสามวันในบางช่วงระหว่างเดือนมีนาคม และกรกฎาคม โดยจัดขึ้นในวันที่ได้รับเลือกให้จัดขึ้นในแต่ละปีโดยคนทรงประจำเมือง ซึ่งงานบุญประเพณีพื้นบ้านนี้มีชื่อเรียกว่า บุญหลวง โดยแบ่งออกเป็นเทศกาล ผีตาโขน, ประเพณีบุญบั้งไฟ และงานบุญหลวง (หรือ บุญผะเหวด)
ผีตาโขน นั้น เดิมมีชื่อเรียกว่า ผีตามคน เป็นเทศกาลที่ได้รับอิทธิพลมาจากมหาเวสสันดรชาดก ชาดกในทางพระพุทธศาสนา ที่ว่าถึงพระเวสสันดร และพระนางมัทรี จะเดินทางออกจากป่ากลับสู่เมืองหลวง บรรดาสัตว์ป่ารวมถึงภูติผีที่อาศัยอยู่ในป่านั้น ได้ออกมาส่งเสด็จด้วยอาลัย
ซึ่งวันแรกจะเป็นเทศกาลผีตาโขน ซึ่งเรียกวันนี้ว่า วันรวม (วันโฮม) โดยจะมีพิธีเบิก พระอุปคุตต์ ในบริเวณระหว่างลำน้ำหมันกับลำน้ำศอก ส่วนวันที่สองของเทศกาลดังกล่าวจะมีพิธีจุดบั้งไฟบูชา พร้อมด้วยเครื่องแต่งกายที่หลากหลาย รวมถึงการแข่งขันเต้นรำตลอดจนขบวนพาเหรด ส่วนในวันที่สามและวันสุดท้ายจะมีการให้ชาวบ้านฟังเทศน์ นอกจากนี้ ผีตาโขนยังได้รับการนำมาใช้เป็นสัญลักษณ์ และฉายาประจำสโมสรฟุตบอลเลย ซิตี้
และประเพณียังคงมีความเชื่อกันว่า สำหรับคนที่เล่นหรือมีการแต่งตัวเป็นผีตาโขนใหญ่ ต้องถอดเครื่องแต่งกายผีตาโขนใหญ่ออกให้หมดและนำไปทิ้งในแม่น้ำหมัน ห้ามนำเข้าบ้าน เป็นการทิ้งความทุกข์ยากและสิ่งเลวร้ายไป และรอจนถึงปีหน้าจึงค่อยทำเล่นกันใหม่
พรรคชาตินิยมฟาสซิสต์
พรรคชาตินิยมฟาสซิสต์(Partito Nazionale Fascista, PNF) เป็นพรรคการเมืองของอิตาลี ที่ถูกก่อตั้งโดยเบนิโต มุสโสลินีที่เป็นการแสดงความคิดทางการเมืองของลัทธิฟาสซิสต์ (ก่อนหน้านี้ได้แสดงออกโดยกลุ่มที่เป็นที่รู้จักคือ ฟาสเช่) พรรคนี้ได้มีบทบาทขึ้นปกครองอิตาลีตั้งแต่ปี ค.ศ. 1922 เมื่อกลุ่มฟาสซิสได้เข้ายึดอำนาจด้วยการเดินขบวนสู่โรม จนถึงปี ค.ศ. 1943 เมื่อมุสโสลินีถูกปลดโดยสภาใหญ่แห่งฟาสซิสต์
พรรคชาตินิยมฟาสซิสต์ก่อนหน้านี้ การก่อตั้งพรรคการเมืองครั้งแรกของมุสโสลินีได้เป็นที่รู้จักกันคือ พรรคปฏิวัติฟาสซิสต์ ซึ่งถูกก่อตั้งในปี ค.ศ. 1915 ตามที่มุสโสลินีได้ตั้งชื่อเอาไว้ ภายหลังผลการเลือกตั้งที่แย่ในเดือนพฤศจิกายน ปี ค.ศ. 1919 ในที่สุดพรรคปฏิวัติฟาสซิสต์ได้ถูกเปลี่ยนชื่อมาเป็นพรรคชาตินิยมฟาสซิสต์ในช่วงการประชุมสภาครองเกสฟาสซิสต์ครั้งที่สามในกรุงโรม เมื่อวันที่ 7-10 พฤศจิกายน ค.ศ. 1921
พรรคชาตินิยมฟาสซิสต์ได้มีรากฐานมาจากลัทธิชาตินิยมอิตาลีและความปรารถนาที่ฟื้นฟูและขยายดินแดนอิตาลี ซึ่งพวกฟาสซิสต์อิตาลีได้ถือว่าเป็นสิ่งจำเป็นสำหรับประเทศชาติที่จะยืนยันความสูงส่งและความแข็งแกร่งและเพื่อหลีกเลี่ยงการเสื่อยโทรม พวกฟาสซิสต์อิตาลีได้กล่าวอ้างว่าอิตาลีสมัยใหม่นั้นเป็นยุคที่สืบทอดต่อจากยุคโรมสมัยโบราณและเป็นมกดกและประวัติศาสตร์เพื่อสนับสนุนในการสร้างจักรวรรดิอิตาลีเพื่อจัดตั้งนโยบายสปาซิโอ วิทาเล("พื้นที่อยู่อาศัย")สำหรับการล่าอาณานิคมโดยผู้ตั้งถิ่นฐานชาวอิตาลีและเพื่อการสร้างในการควบคุมเหนือทะเลเมดิเตอร์เรเนียน
พวกฟาสซิสต์ได้ส่งเสริมระบบเศรษฐกิจแบบบรรษัทนิยม โดยที่นายจ้างและลูกจ้างที่รวมตัวกันได้เชื่อมโยงกันในสมาคมเพื่อเป็นตัวแทนของผู้ผลิตทางเศรษฐกิจของประเทศและทำงานร่วมกับรัฐเพื่อกำหนดนโยบายทางเศรษฐกิจ ระบบเศรษฐกิจนี้มีจุดมุ่งหมายเพื่อแก้ไขปัญหาความขัดแย้งในชนชั้นโดยผ่านการร่วมมือกันระหว่างชนชั้น
พวกฟาสซิสต์อิตาลีนั้นได้ต่อต้านพวกเสรีนิยม แต่ไม่ได้แสวงหาการฟื้นฟูฝ่ายปฏิการณ์ของโลกก่อนการปฏิวัติฝรั่งเศส ซึ่งได้ถือว่าเป็นความบกพร่อง และไม่สอดคล้องกับทิศทางที่เป็นการคาดการณ์ล่วงหน้าต่อนโยบาย มันเป็นการคัดค้านต่อลัทธิสังคมนิยมของมาร์กซิสต์ เพราะเป็นความขัดแย้งโดยทั่วไปต่อลัทธิชาตินิยม แต่ยังคงต่อต้านฝ่ายปฏิการณ์ของอนุรักษ์นิยมที่พัฒนาขึ้นโดย Joseph de Maistre ได้เชื่อว่าความสำเร็จของลัทธิชาตินิยมอิตาลีจำเป็นต้องเคารพในประเพณีและความรู้สึกที่ชัดเจนของการแบ่งปันในอดีตท่ามกลางหมู่ชาวอิตาลีควบคู่ไปกับความมุ่งมั่นที่จะทำให้อิตาลีทันสมัย
พรรคชาตินิยมฟาสซิสต์พร้อมกับพรรคที่สืบทอดต่อ, พรรครีพับลิกันฟาสซิสต์ ได้ถูกสั่งต้องห้ามไม่ให้มีการสร้างขึ้นมาใหม่โดยเพียงฝ่ายเดียวโดยรัฐธรรมนูญอิตาลี: "มันจะต้องถูกห้ามเพื่อจัดระเบียบใหม่, ไม่ว่าจะอยู่ในรูปแบบอย่างใดอย่างหนึ่ง, พรรคฟาสซิสต์ที่ล่มสลายไปแล้ว"
รีวจิ คาวาอิ
รีวจิ คาวาอิ (河合 竜二 (Kawai Ryūji)) เป็นนักฟุตบอลชาวญี่ปุ่น
ระเบิดแสวงเครื่อง
ระเบิดแสวงเครื่อง (Improvised explosive device; อักษรย่อ: IED) เป็นระเบิดที่สร้างขึ้นและใช้งานในรูปแบบอื่นนอกเหนือจากการปฏิบัติการทางการทหารแบบเดิม ๆ มันอาจจะสร้างขึ้นจากวัตถุระเบิดทางทหารตามแบบแผน เช่น ปืนใหญ่แนบกับกลไกการระเบิด ซึ่งระเบิดแสวงเครื่องมักใช้เป็นระเบิดข้างถนน
ระเบิดแสวงเครื่องมักพบเห็นได้ในการกระทำของผู้ก่อการร้ายแบบรุนแรง หรือสงครามนอกแบบอสมมาตรโดยกองโจร หรือหน่วยคอมมานโดในปฏิบัติการเขตสงคราม ส่วนในสงครามอิรักครั้งที่สอง ระเบิดแสวงเครื่องถูกนำมาใช้อย่างกว้างขวางต่อกองกำลังของสหรัฐ และในช่วงท้ายปี ค.ศ. 2007 กองกำลังสหรัฐเสียชีวิตในประเทศอิรักด้วยระเบิดชนิดนี้ถึง 63 เปอร์เซ็นต์ และยังมีการใช้ในประเทศอัฟกานิสถานโดยกลุ่มผู้ประท้วง ทำให้เกิดการเสียชีวิตของพันธมิตรกว่า 66 เปอร์เซ็นต์จากสงครามในประเทศอัฟกานิสถาน ตั้งแต่ ค.ศ. 2001 จนถึงปัจจุบัน
นอกจากนี้ ระเบิดแสวงเครื่องยังถูกนำมาใช้อย่างกว้างขวางโดยกลุ่มแกนนำพยัคฆ์ทมิฬอีแลม (LTTE) ซึ่งเป็นองค์กรต่อต้านเป้าหมายทางทหารในประเทศศรีลังกา
ความพยายามต่อต้าน
ความพยายามต่อต้านระเบิดแสวงเครื่องส่วนใหญ่ทำโดยทหาร, การบังคับใช้กฎหมาย, ในทางการทูต, การเงิน และชุมชนข่าวกรอง รวมถึงวิธีการที่ครอบคลุม เพื่อต่อต้านเครือข่ายภัยคุกคามที่ใช้ระเบิดแสวงเครื่อง โดยที่ไม่ใช่แค่ความพยายามในการกำจัดวัตถุระเบิดด้วยตัวเอง
การตรวจจับและการปลดอาวุธ
เนื่องจากส่วนประกอบของอุปกรณ์เหล่านี้มีการใช้งานในลักษณะที่ผู้ผลิตไม่ได้มุ่งหมายไว้ และเนื่องจากวิธีการผลิตระเบิดมีข้อจำกัดโดยวิชาและจินตนาการของผู้ก่อการเท่านั้น จึงเป็นไปไม่ได้ที่จะทำตามคำแนะนำทีละขั้นตอนเพื่อตรวจจับและปลดอุปกรณ์ที่บุคคลนั้นเพิ่งพัฒนาเมื่อไม่นานมานี้ อย่างเช่น ผู้ปฏิบัติการการทำลายล้างวัตถุระเบิด (IEDD) จะต้องสามารถย้อนกลับไปที่ความรู้ที่กว้างขวางของพวกเขาเกี่ยวกับหลักการแรกของวัตถุระเบิดและอมภัณฑ์ เพื่อลองและอนุมานสิ่งที่ผู้ก่อการได้กระทำ และจากนั้นจะทำให้ปลอดภัยและกำจัดหรือหาประโยชน์จากอุปกรณ์ นอกเหนือจากนี้ ในฐานะการเสี่ยงเพิ่มขึ้นและระเบิดแสวงเครื่องได้ถูกวางไว้ไม่เพียงแต่เพื่อให้บรรลุผลโดยตรง แต่เพื่อจงใจกำหนดเป้าหมายผู้ปฏิบัติการการทำลายล้างวัตถุระเบิดและบุคคลที่เกี่ยวข้องกับวงล้อม ผู้ปฏิบัติการการทำลายล้างวัตถุระเบิดจำเป็นต้องมีความเข้าใจอย่างลึกซึ้งเกี่ยวกับกลยุทธ์เพื่อให้แน่ใจว่าเขาไม่ได้ตั้งทีมใด ๆ หรือกองทหารวงล้อมสำหรับการถูกโจมตี หรือเดินเข้าหาตัวเขาเอง ส่วนการมีอยู่ของวัตถุสารเคมี, ชีวภาพ, รังสี หรือนิวเคลียร์ (CBRN) ในระเบิดแสวงเครื่องนั้นต้องมีการระมัดระวังเพิ่มเติม เช่นเดียวกับภารกิจอื่น ๆ ผู้ปฏิบัติการหน่วยทำลายล้างวัตถุระเบิดจะจัดเตรียมการประเมินสถานการณ์และการสนับสนุนที่จำเป็นเพื่อทำภารกิจให้สำเร็จ
โตน เทิ้ต หาย
โตน เทิ้ต หาย (Tôn Thất Hải) เป็นนักฟันดาบสากลชาวเวียดนาม เขาเข้าร่วมในประเภทเอเป้บุคคลในกีฬาโอลิมปิกฤดูร้อน 1952
อ้างอิง
1935
ประเทศตรินิแดดและโตเบโกในโอลิมปิกฤดูร้อน 2020
ประเทศตรินิแดดและโตเบโก จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศตรินิแดดและโตเบโกได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 14 คน เข้าร่วมการแข่งขันใน 4 ชนิดกีฬา
Farciminaria
Farciminaria เป็นสกุลของไบรโอซัวที่อยู่ในวงศ์ Farciminariidae
สปีชีส์ในสกุลนี้พบในออสเตรเลีย ญี่ปุ่น มหาสมุทรแอตแลนติก
สปีชีส์ในสกุลนี้ ได้แก่:
เปาโล มิกิ
การยกย่องหลังมรณกรรม
เปาโล มิกิได้รับการประกาศเป็นบุญราศีโดยสมเด็จพระสันตะปาปาเออร์บันที่ 8 เมื่อวันที่ 14 กันยายน ค.ศ. 1627 และได้รับการประกาศเป็นนักบุญโดยสมเด็จพระสันตะปาปาปิอุสที่ 9 เมื่อวันที่ 8 มิถุนายน ค.ศ. 1862 และกำหนดวันฉลองตรงกับวันที่ 6 กุมภาพันธ์ ของทุกปี
เชิงอรรถ
scholastic - สมาชิกที่อยู่ระหว่างการอบรมเพื่อเตรียมตัวจะรับศีลอนุกรมเป็นบาทหลวงต่อไป
อ้างอิง
1562 1597
คิดเหมือนกันหรือเปล่า
"คิดเหมือนกันหรือเปล่า" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2554 ประพันธ์เนื้อร้องโดยปิยวัฒน์ มีเครือ ทำนองโดยสมพล รุ่งพาณิชย์ และเรียงเรียงโดยทเวนตีไฟฟ์อาวส์
เพลงนี้ยังแสดงถึงเอกลักษณ์ของ 25 hours ได้เป็นอย่างดี ไม่ว่าจะเป็นจังหวะ เสียงประสาน ซาวด์แบบ Vintage อีกทั้งยังมีลูกเล่นของเสียงเคาะ Woodblock ที่เพิ่มเติมเข้าไปอีกด้วย
การตอบรับ
เพลง "คิดเหมือนกันหรือเปล่า" ได้อันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 2 ตุลาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
หน่วยงานพิเศษของสหประชาชาติ
>>
DSI  สหพันธรัฐ& UAEO นอกจากองค์การหลักทั้ง 6 องค์กรแล้ว (ยกเว้นคณะมนตรีภาวะทรัสตีแห่งสหประชาชาติที่ได้ยุติการปฏิบัติงานในปี พ.ศ. 2537) ยังมีการตั้ง?_CIA©หน่วยงานพิเศษของสหฐประชาชาติ'''ขึ้นมาทำหน้าที่พิเศษซึ่งเป็นไปตามกฎบัตรสหประชาชาติว่า องค์กรหลักของสหประชาชาติทั้ง 5 สามารถตั้งหน่วยงานพิเศษขึ้นมาเพื่อการทำงานในรูปแบบต่างๆ ได้
หน่วยงานพิเศษที่ตั้งขึ้นมาจากองค์กรหลักของสหประชาชาติทั้ง 5 องค์กรนั้น หน่วยงานพิเศษบางหน่วยงานอาจจะไม่ได้ขึ้นกับองค์กรใดองค์กรหนึ่งของสหประชาชาติเพียงอย่างเดียว บางหน่วยงานพิเศษที่ก่อตั้งขึ้นมานั้นอาจจะขึ้นอยู่กับองค์กรที่มีมากกว่า 1 องค์กรก็ได้หรือก็ขึ้นอยู่กับทุกๆองค์กรในสหประชาชาติก็ได้ ซี่งประเทศไทยไม่มีการจัดตั้งหน่วยงาน มีเพียงระดับหองทัพซึ่งไม่เป็นที่รับรองหน่วยงานใน การกำหนดภาวะ SOKCOMTRE ที่เรียกว่าสถานะการโลก(EOR)
ปัจจุบันหน่วยงานพิเศษของสหประชาชาติมีทั้งสิ้น 15 หน่วยงานพิเศษในเครือสหประชาชาติ รายชื่อหน่วยงานพิเศษในเครือสหประชาชาติมีดังนี้ ไม่ระบุเป็นที่แน่ชัด การปฏิบัติหน้าที่นอกประเทศว่าด้วยสาระ MOU ของสหฐ CODK.
องค์การอาหารและการเกษตรแห่งสหประชาชาติ
องค์การอาหารและการเกษตรแห่งสหประชาชาติ (FAO) เป็นองค์การระหว่างประเทศที่มีจุดประสงค์ที่จะนำไปสู่ความพยายามระหว่างประเทศร่วมกันเพื่อบรรเทาความหิวโหยทั้งในประเทศพัฒนาแล้วและประเทศกำลังพัฒนา โดยองค์การฯ นี้จะเป็นเวทีกลางที่ทุกประเทศรัฐสมาชิกสหประชาชาติมาร่วมกันทำนโยบายและข้อตกลงต่างๆ โดยอาณัติของ FAO คือการเพิ่มสารอาหารที่จำเป็นในร่างกายของมนุษย์และเพิ่มผลผลิตทางการเกษตรให้เพียงพอกับความต้องการ โดยให้ประชากรในชนบทมีคุณภาพชีวิตที่ดีขึ้นและนำไปสู่ความเจริญเติบโตทางเศรษฐกิจของโลก สำนักงานใหญ่ขององค์การอาหารและการเกษตรของสหประชาชาติตั้งอยู่ที่กรุงโรม ประเทศอิตาลี
องค์การการบินพลเรือนระหว่างประเทศ
องค์การการบินพลเรือนระหว่างประเทศก่อตั้งขึ้นในปี พ.ศ. 2490 เป็นองค์การระหว่างประเทศที่ทำหน้าที่ร่วมกันพัฒนาหลักการและเทคนิคของการเดินทางทางอากาศระหว่างประเทศ และวางแผนส่งเสริมการพัฒนาของการขนส่งทางอากาศระหว่างประเทศ โดยสำนักงานใหญ่ตั้งอยู่ที่ เมืองมอนทรีออล รัฐควิเบก ประเทศแคนาดา
องค์การแรงงานระหว่างประเทศ
องค์การแรงงานระหว่างประเทศ (ILO) เป็นองค์การระหว่างประเทศที่เกี่ยวกับแรงงาน โดยมีสำนักงานใหญ่ตั้งอยู่ที่เมืองเจนีวา ประเทศสวิตเซอร์แลนด์ ก่อตั้งขึ้นในปี พ.ศ. 2462 เป็นองค์การระหว่างประเทศที่เกิดขึ้นในการเจรจาต่อรองของสนธิสัญญาแวร์ซายและสันนิบาตชาติ ซึ่งปัจจุบันถูกแทนที่ด้วยสหประชาชาติหลังจากความล้มเหลวในการป้องกันการเกิดเหตุการณ์สงครามโลกครั้งที่สองในเวลาต่อมา และเป็นสมาชิกของระบบสหประชาชาติ
ศาลยุติธรรมระหว่างประเทศ
สำนักงานใหญ่ของศาลยุติธรรมระหว่างประเทศตั้งอยู่ที่กรุงเฮก ประเทศเนเธอร์แลนด์
อ้างอิง
UN-Spezialorganisation fa:نظام سازمان ملل متحد Liste des organes des Nations unies Sistem Perserikatan Bangsa-Bangsa Organigramma delle Nazioni Unite Sistem PBB Lëscht vun den UNO-Organer Sistem Pertubuhan Bangsa-bangsa Bersatu संयुक्त राष्ट्रका स्वतंत्र संस्थाहरु Estrutura da Organização das Nações Unidas Систем Уједињених нација Sistem Ujedinjenih naroda 联合国机构
ไบนารีอ็อปชัน
ไบนารี่ ออปชั่น (binary option) คือ ระบบการเทรดในตลาดตราสารการเงินรูปแบบหนึ่ง โดยเป็นการซื้อสัญญาล่วงหน้ากับโบรกเกอร์ผู้ให้บริการ ไบนารี่ ออปชั่น โดยมีการกำหนดระยะเวลาในการซื้อสัญญาไบนารี่ ออปชั่นคืนจากผู้ถือสัญญา ผู้เทรดมักนิยมซื้อสัญญาไบนารี่ ออปชั่นมาเพื่อป้องกันความเสี่ยงในความผันผวนของสินทรัพย์ หรือหุ้น ตลอดจนเงินทุนต่าง ๆ ที่ผู้เทรดได้ซื้อไว้ ปัจจุบันคาดว่ามีผู้อยู่ในตลาดไบนารี่ ออปชั่นมากกว่า 15 ล้านคน และเพิ่มขึ้นเรื่อย ๆ ทุกปี
ประเภทของสัญญาไบนารี่ ออปชั่น
โดยปกติแล้ว สัญญาไบนารี่ ออปชั่นที่เราพบได้ในตลาด มักแบ่งออกเป็น 2 ประเภทด้วยกันประกอบไปด้วย
1.สัญญาซื้อ หรือ Call หรือในภาษาเทรดยุคใหม่อาจเรียกว่า Buy ก็ได้ ความหมายของ สัญญาซื้อ (Call) หมายถึง สัญญาที่ผู้เทรดทำการซื้อสัญญาออปชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออปชั่น ราคาของสินทรัพย์จะสูงกว่าวันที่ทำการซื้อสัญญา
2.สัญญาขาย หรือ Put หรือในภาษาเทรดยุคใหม่อาจเรียกว่า Sell ก็ได้ ความหมายของ สัญญาขาย (Put) หมายถึง สัญญาที่ผู้เทรดทำการซื้อสัญญาออปชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออปชั่น ราคาของสินทรัพย์จะต่ำกว่าวันที่ทำการซื้อสัญญา
โดยปกติเมื่อเทรดเดอร์ซื้อสัญญาออปชั่นจากโบรกเกอร์ โดยมีกำหนดระยะเวลาการถือสัญญา เช่น 5 นาที 30 นาที หรือ 30 วัน เมื่อถึงระยะเวลากำหนด ระบบจะบังคับให้สัญญายุติลงและขายสัญญาคืนให้กับโบรกเกอร์ทันที ส่งผลให้ผู้ถือสัญญา สามารถได้รับผลกำไรจากส่วนต่างของการพยากรณ์ราคาที่ถูกต้อง หรืออาจสูญเสียเงินทุนทั้งหมดอันเกิดจากการพยากรณ์ราคาที่ผิดพลาด
ไบนารี่ ออปชั่นกับการพนัน
เนื่องจากรูปแบบของการซื้อสัญญาไบนารี่ ออปชั่นนั้นมีความเกี่ยวข้องกับการพยากรณ์ราคาในอนาคต ทำให้มีนักออกแบบโปรแกรมการเทรด นำระบบและรูปแบบของการเทรดไบนารี่ ออปชั่นไปใช้ในเชิงการพนัน ส่งผลให้เกิดภาพลักษณ์บางส่วนที่ไม่ดีต่อการเทรดสัญญาออปชั่น ดังนั้นผู้เทรดต้องเลือกพิจารณาโบรกเกอร์ไบนารี่ออปชั่นให้ดี มิฉะนั้นอาจมีความเสี่ยงทางการเงินเกิดขึ้น และอาจถูกโกงก็ได้ ดังปรากฏข่าวล่าสุดของบริษัท siamoption ที่ดำเนินการผิดกฎหมายในประเทศไทย
ประเด็นที่น่าสังเกต
1. คำสั่งซื้อไบนารี่ ออปชั่น อาจไม่ได้ถูกส่งไปยังศูนย์กลางหรือตลาดจริง
โดยคำสั่งซื้ออาจถูกหมุนเวียนอยู่เฉพาะภายในโบรกเกอร์เท่านั้น กล่าวคือโบรกเกอร์จะจับคู่คำสั่งซื้อ Call กับ Put ระหว่างลูกค้าภายในโบรกเกอร์
เพื่อนำมา Matching กัน แล้วโบรกเกอร์จะได้รับกำไรจากส่วนต่างค่าธรรมเนียม อย่างไรก็ตามโบรกเกอร์แต่ละแห่งอาจมีนโยบายการจัดการคำสั่งซื้อที่แตกต่างกัน
2. Risk Reward ที่อาจเกิดความเสียเปรียบต่อผู้ค้า
ดังนั้นในตลาดนี้จึงอาจจำเป็นต้องเน้นกลยุทธ์เทรดที่มีอัตรา Win-Rate ระดับสูง
ด่วนนรก ซอมบี้คลั่ง
ด่วนนรก ซอมบี้คลั่ง (ภาษาอังกฤษ: Train to Busan) (ภาษาเกาหลี: 부산행, พูซันแฮง) เป็นภาพยนตร์เกาหลีแนวสยองขวัญ เขียนบทโดย พัค จงซอก และยอน ซังโฮ กำกับโดยยอน ซังโฮ ซึ่งเป็นผู้กำกับที่มีชื่อเสียงในด้านผลงานภาพยนตร์แอนิเมชัน และได้รับรางวัลจากเทศกาลหนังเมืองปูซานในผลงาน The King of Pigs และ The fake  มีอี ดงฮา และจาง คยองอิก เป็นผู้อำนวยการสร้าง และค่ายผู้ผลิตและจำหน่ายภาพยนตร์เรื่องนี้ได้แก่ Next Entertainment World และ Red Peter film
ภาพยนตร์เรื่องนี้ได้รับแรงบันดาลใจมาจากเหตุการณ์ไวรัส Mers แพร่ระบาดอย่างหนักในเกาหลีระหว่างเดือนมิถุนายน ปี พ.ศ. 2558 และยังเป็นภาพยนตร์เรื่องแรกที่ใช้คนแสดงจริงของผู้กำกับยอนซังโฮอีกด้วย เนื้อหาของภาพยนตร์ว่าด้วยการแพร่ระบาดของเชื้อโรคประหลาด ที่ทำให้ผู้ติดเชื้อกลายเป็นซอมบี้ โดยสอดแทรกเรื่องราวปัญหาภายในครอบครัวนักธุรกิจที่แยกกันอยู่กับภรรยา  และเหตุการณ์แวดล้อมที่สะท้อนสัญชาตญาณดิบของมนุษย์ในภาวะคับขันที่ต้องหนีเอาตัวรอด ภาพยนตร์เรื่องนี้ยังเป็นผลงานเรื่องแรกของกง ยู หลังจากว่างเว้นจากผลงานละครและภาพยนตร์ไปนานกว่า 3 ปี และนักแสดงมีชื่อเสียงอื่นๆ เช่น มา ดงซอก จอง ยูมี และนักแสดงเด็กอย่าง คิม ซูอัน
ภาพยนตร์นี้เป็นหนึ่งในเรื่องที่ได้รับเลือกให้เข้าฉายในงานเทศกาลหนังเมืองคานส์ ครั้งที่ 69 ที่ประเทศฝรั่งเศส และเมื่อออกฉายก็ได้กลายเป็นภาพยนตร์ที่ประสบความสำเร็จมากที่สุดเรื่องหนึ่งในปีพ.ศ. 2559 ของผู้กำกับยอนซังโฮและของวงการภาพยนตร์เกาหลี โดยมีภาคต่อชื่อว่า PENINSULA ฝ่านรก ซอมบี้คลั่ง โดยมีนักแสดงกลุ่มใหม่มารับบทแทน ได้แก่ คังดงวอน อีจองฮยอน ลี เร คู ฮโยฮวาน ควอน แอฮโย คิมมินแจ โดยเรื่องราวจะต่อจากภาคแรกโดยเป็นเหตุการณ์ 4 ปีให้หลังจากเชื้อแพร่ระบาดทั่วคาบสมุทรเกาหลี ทำให้เกาหลีกลายเป็นดินแดนร้างที่มีแต่ฝูงซอมบี้ โดยมงคลภาพยนตร์ซื้อลิขสิทธิ์เข้าฉายที่ไทย 23 กรกฎาคม 2563
เนื้อเรื่องย่อ
ซอกวู เป็นผู้จัดการกองทุนที่มุ่งกอบโกยผลประโยชน์ส่วนตนเป็นสำคัญ และไม่มีเวลาให้ครอบครัว เขาอาศัยอยู่ในโซลกับลูกสาวชื่อซอซูอัน และคุณย่า ในวันเกิดของซูอัน เธอขอร้องให้ซอกวูพาไปหาแม่ที่เมืองปูซาน ซึ่งเป็นเวลาเดียวกันกับที่เชื้อโรคประหลาดได้แพร่ไปทั่วเมือง และบนรถไฟขบวนที่สองพ่อลูกนั่งไปก็มีหญิงสาวติดเชื้อลอบขึ้นไปด้วย เพียงไม่นาน ผู้คนบนรถไฟต่างก็รับรู้ข่าวการแพร่ระบาดของเชื้อโรคจนเกิดความวุ่นวายขึ้นทุกหนแห่ง สถานการณ์เลวร้ายลงเมื่อหญิงสาวที่แอบขึ้นมาบนขบวนรถไฟกลายเป็นซอมบี้ไล่ล่าผู้โดยสาร แม้รถไฟจะยุติการเดินทางที่เมืองแทจอน แต่เมื่อลงจากรถไฟทุกคนกลับพบว่าเมืองทั้งเมืองเต็มไปด้วยฝูงซอมบี้ ผู้โดยสารที่เหลือรอดจึงจำใจต้องเดินทางต่อไป ซอกวูที่พยายามช่วยเหลือแต่ตัวเองและลูกสาว กลับต้องมาร่วมมือกับคนอื่นๆ เพื่อเอาชีวิตรอด เขาได้เห็นเบื้องลึกของมนุษย์ที่แสดงออกมาในภาวะคับขัน ได้เห็นความสูญเสีย ความรัก ความเห็นแก่ตัว การเอาตัวรอด รวมถึงความบริสุทธิ์ของซูอัน ซึ่งผลักดันให้เขายอมแลก แม้กระทั่งสิ่งที่สำคัญที่สุดไป นั่นคือ ชีวิตของเขาเอง
การตอบรับ
สภาภาพยนตร์เกาหลีรายงานว่าภาพยนตร์ ด่วนนรก ซอมบี้คลั่ง ได้รับความนิยมสูงสุดตั้งแต่วันแรกที่เข้าฉายในเกาหลี โดยมีผู้ชมในวันแรกถึง 858,659 คน และได้เข้าฉายใน 1,567 โรงภาพยนตร์ ซึ่งนับได้ว่าเป็นภาพยนตร์เกาหลีที่มีจำนวนโรงภาพยนตร์การเข้าฉายมากที่สุดในประวัติศาสตร์ และทำรายรวมในเกาหลีใต้สูงถึง 80.46 ล้านเหรียญ หรือกว่า 2,700 ล้านบาท เช่นเดียวกับในประเทศไทย ซึ่งติดตามกระแสความนิยมตั้งแต่เปิดตัวในเกาหลี จนเมื่อเข้าฉายในประเทศไทยทำรายได้ในสัปดาห์แรก 18.0 ล้านบาท และในสัปดาห์ที่สองอีก 17.5 ล้านบาท มาเป็นอันดับที่ 1 และร่วงลงมาอยู่ในอันดับที่ 2 ในสัปดาห์ที่สาม ด้วยรายได้ 9.0 ล้านบาท รวมรายได้ตลอด 5 สัปดาห์กว่า 74 ล้านบาท (นับเฉพาะกรุงเทพฯ และปริมณฑล) ซึ่งนับเป็นภาพยนตร์เกาหลีที่ทำรายได้สูงสุดในประเทศไทย เช่นเดียวกับกระแสในมาเลเซียและสิงคโปร์
โดยนอกจากนี้ ภาพยนตร์ยังได้รับการรติดต่อซื้อลิขสิทธิ์จากค่ายภาพยนตร์ตะวันตกทั้งจากฮอลลีวูดและประเทศในยุโรปที่มีชื่อเสียงมากมาย เช่น 20 Century Fox Sony Pictures Canal Plus EuropaCorp เพื่อนำมาสร้างใหม่
ภาคต่อ
ภาพยนตร์นี้เป็นหนึ่งในเรื่องที่ได้รับเลือกให้เข้าฉายในงานเทศกาลหนังเมืองคานส์ ครั้งที่ 73 เรื่องราว 4 ปีให้หลังจากเหตุการณ์ในภาคแรกหลังจากเชื้อระบาดทั่วคาบสมุทรทำให้เกาหลีกลายเป็นเขตกักกันเชื้อไปแล้ว จองซอก อดีตนายทหารที่เกือบเอาชีวิตไม่รอดจากเกาหลีใต้และใช้ชีวิตอย่างไร้จุดหมาย ต่อมาได้รับข้อเสนอสุดเย้ายวนให้จองซอกและทีมเดินทางกลับสู่เกาหลีอีกครั้งโดยภารกิจคือ เก็บกู้ซากรถบรรทุกที่จอดที่ทิ้งไว้ตามเวลาที่กำหนด แต่แผนดันผิดพลาดเพราะมีกองกำลังไม่ทราบชื่อที่เรียกตัวเองว่า หน่วยพิเศษที่ 631 เข้าโจมตีพวกของจองซอกจนเกือบเอาชีวิตไม่รอดและยังต้องรับมือกับฝูงซอมบี้คลั่ง จองซอกได้รับความช่วยเหลือจาก มินจองและครอบครัว ชายผู้เป็นความหวังสุดท้ายของมนุษย์ที่จะต้องอาสาพาผู้รอดชีวิตหนีออกจากแดนนรกแห่งนี้ การต่อสู้ที่ต้องแลกด้วยชีวิตจึงเริ่มต้นขึ้น นำแสดงโดย คังดงวอน อีจองฮยอน ลี เร คู ฮโยฮวาน ควอน แอฮโย คิมมินแจ อีเยวอน โดยมงคลภาพยนตร์ซื้อลิขสิทธิ์เข้าฉายที่ไทย 23 กรกฎาคม 2563
โครงเรื่อง
นาวิกโยธิน จองซอก (คังดงวอน) กำลังขับรถพาพี่สาว ชอลมิน (คิม โดยุน) สามีของพี่สาวและหลานชาย ดงฮวาน ไปที่ท่าเรือเพื่อที่จะออกจากคาบสมุทรเกาหลีที่เกาหลีตอนนี้กำลังถูกกวาดล้างโดยพวกซอมบี้คลั่ง โดยเรือจะออกเดินทางไปญี่ปุ่น ก่อนถึงท่าเรือได้มีชายและหญิงที่อุ้มลูกมาด้วยขอติดรถไปขึ้นเรือโดยจองซอกเห็นบาดแผลที่เสื้อของชายคนนั้นเลยไม่ให้ขึ้นรถและจะขับไปแต่มีภรรยาของชายคนนั้นบอกให้พาลูกไปด้วยแต่จองซอกใช้เหตุผลเลยทำให้ต้องทิ้งพวกเขาเอาไว้ พอขึ้นเรือทุกคนก็แยกย้ายกันไปพัก จองซอกได้มาหาพี่สาวและหลานชายที่ห้องพักแต่มีทหารมาบอกว่าเรือจะไปฮ่องกงแทนเลยทำให้จองซอกต้องไปหาหัวหน้าทหารฝ่ายอเมริการะหว่างที่ดงฮวานเล่นของเล่นอยู่นั้นได้ทำของเล่นไปโดนชายคนหนึ่งและพบว่าชายคนนั้นติดเชื้อก่อนขึ้นเรือแล้วและทำการไล่กัดทุกคนจนกลายร่าง โดยจองซอถามกับหัวหน้าทหารฝ่ายอเมริกาเรื่องที่เรือจะไปฮ่องกงอยู่ๆมีทหารคนหนึ่งมาบอกว่ามีผู้ติดเชื้อขึ้นมาบนเรือที่ห้องพักของผู้รอดชีวิต จองซอกรู้ตัวเลยวิ่งไปที่ห้องพักพบรอยเลือดและพบกับซอมบี้ชายที่ติดเชื้อเลยทำการยิงจัดการ จองซอกไปที่ห้องที่พี่สาวกับหลานชายอยู่ พบว่าผู้คนในนั้นถูกกัดกันหมดและกำลังกลายร่างโดยหลานชายก็ติดเชื้อด้วยเช่นกันโดยจองซอกได้ไปปลอบพี่สาวให้ออกจากห้องนี้เพื่อกันผู้ติดเชื้อกลายร่างจองซอกพยายามพาพี่สาวออกไปตอนนั้นดงฮวานที่กำลังกลายร่างได้จับมือแม่ตนเองเลยทำให้พี่สาวกไม่ไป ผู้ติดเชื้อเริ่มกลายร่างจองซอกยิงจัดการ จองซอกเสียใจเลยทำการปิดประตูเพราะผู้ติดเชื้อฟื้นขึ้นแล้ว ชอลมินที่ไปเอาถุงยังชีพและได้ยินว่ามีผู้ติดเชื้อเลยรีบมาพบว่าภรรยาและลูกชายได้ตายไปแล้วและพยายามจะเข้าไปช่วยแต่จองซอกห้ามเอาไว้ พวกทหารทำการยิงซอมบี้ในห้องนั้นจนหมด ข่าวได้แพร่กระจายออกไปโดยปูซานก็ไม่รอดและทำให้ประเทศเกาหลีกลายเป็นเขตกักกันเชื้ออย่างถาวร
4 ปีต่อมา ค.ศ.2020 ที่ประเทศจีน จองซอกและชอลมินรวมถึงพวกผู้รอดชีวิตจากเกาหลีอาศัยอยู่ในฮ่องกง โดยมีมาเฟียมาตามจองซอกให้ไปพบทหารฝรั่งคนหนึ่งพอไปถึงก็พบว่ามีชอลมินอยู่ด้วยรวมถึงคนเกาหลีอีกสองคนมาฟังภารกิจโดยภารกิจคือ ให้พวกของจองซอกกลับไปดินแดนเกาหลีอีกครั้งโดยตอนนี้ได้ถูกเรียกว่า "คาบสมุทร" ไปแล้วโดยให้ไปเอารถบรรทุกที่ขนเงิน 20 ล้านดอลล่าร์มาโดยจะแบ่งเงินคนละครึ่งโดยเงินที่แบ่งประมาณ สองล้านห้าแสนดอลลาร์ต่อหัว ถ้ารอดชีวิตกลับมาได้ถ้าคนในกลุ่มโดนกัดให้ยิงทิ้งได้เลยไม่ต้องช่วย โดยเคยมีคนกลับไปแล้วแต่ไม่รอดล่าสุดติดต่อคฟูรั้งสุดท้ายได้ที่ สะพานโอมก โดยจองซอกกับชอลมินมานั่งกินเหล้าพูดคุยเรื่องกลับไปที่นั่นรวมถึงเรื่องเมื่อ 4 ปีก่อน พอตอนชอลมินจะกลับที่พักเนื่องจากพูดดังทำให้ชาวจีนรู้ว่ามีคนเกาหลีอยู่เลยพยายามขับไล่โดยชอลมินกำลังจะตั้งท่าและทำท่าซอมบี้แต่เจ้าของร้านใช้อีโต้ขู่และไล่ทั้งสองคนออกไป โดยจองซอกได้จ่ายงานและดื่มเหล้าและทำการวางอย่างแรงจนแก้วแตก ทำให้รู้ว่าพวกคนเกาหลีถูกมองว่าเป็นพวกติดเชื้อ
กลางคืนในอีกวันต่อมา จองซอก ชอลมินและลูกทีมอีกสองคนกำลังทำการเตรียมอาวุธโดยการนั่งเรือมาและมาเฟียจีนได้ให้โทรศัพท์ดาวเทียม 2 เครื่องให้แก่ลูกทีมหนึ่งคนและชอลมินก่อนจะให้พวกจองซอกพายเรือมาขึ้นที่ท่าเรืออินชอน
รางวัล
ภาพยนตร์ด่วนนรก ซอมบี้คลั่ง ได้รับการเสนอชื่อเข้าชิงรางวัลหลายรายการ ในปี 2017 โดยเฉพาะรายการ Blue Dragon Film Awards เข้าชิงมากที่สุดถึง 10 รางวัล และ Asian Film Awards เข้าชิง 5 รางวัล และยังอยู่ในระหว่างการประกาศผลรอบสุดท้าย นอกจากนี้ยังถูกเสนอชื่อเข้าชิงและได้รับรางวัลในรายการ Buil Film Awards และ Korean Association of Film Critics Awards โดยรางวัลที่ได้รับมีดังนี้
การแปลงภายใน
การแปลงภายใน (Internal conversion) เป็นกระบวนการ การสลายให้กัมมันตรังสี ที่เมื่อ นิวเคลียส ที่ถูกกระตุ้นมีปฏิสัมพันธ์แบบ แม่เหล็กไฟฟ้า กับอิเล็กตรอนหนึ่งตัวในวงโคจรของอะตอม ทำให้อิเล็กตรอนถูกปล่อยออกมา (พุ่งออกมา) จากอะตอม ดังนั้นในกระบวนการการแปลงภายใน อิเล็กตรอนพลังงานสูงตัวหนึ่งจะถูกปล่อยออกมาจากอะตอมกัมมันตรังสี แต่ไม่ได้มาจากนิวเคลียส ด้วยเหตุนี้อิเล็กตรอนความเร็วสูงที่เกิดจากการแปลงภายในจึงไม่ใช่ อนุภาคบีตา เนื่องจากอนุภาคบีตาจะต้องมาจาก การสลายให้อนุภาคบีตา โดยที่พวกมันจะถูกสร้างขึ้นใหม่ในกระบวนการการสลายตัวของนิวเคลียส
กลไก
ในแบบจำลองทางคณิตศาสตร์ของกลศาสตร์ควอนตัมสำหรับกระบวนการการแปลงภายใน, wavefunction ของอิเล็กตรอนที่เปลือกชั้นใน (ปกติจะเป็น s อิเล็กตรอน) จะแทรกซึมเข้าไปในเนื้อของ นิวเคลียส ซึ่งหมายความว่ามีความเป็นไปได้ที่แน่นอนของการค้นหาอิเล็กตรอนภายในนิวเคลียส เมื่อเกิดเหตุการณ์นี้ อิเล็กตรอนอาจเชื่อมไปยังสภาวะของพลังงานที่ถูกกระตุ้นของนิวเคลียสและใช้พลังงานจากการเปลี่ยนผ่านนิวเคลียสโดยตรง โดยปราศจากรังสีแกมมาช่วงกลางที่ถูกผลิตในครั้งแรก พลังงานจลน์ของอิเล็กตรอนที่ถูกปล่อยออกมาจะเท่ากับพลังงานการเปลี่ยนผ่านในนิวเคลียส, ลบด้วยพลังงานยึดเหนี่ยวของอิเล็กตรอนที่ยึดเหนี่ยวเข้ากับอะตอม
อิเล็กตรอนที่เกิดจากการแปลงภายในส่วนใหญ่จะมาจากเปลือกชั้น K (สถานะ 1s) เพราะอิเล็กตรอนสองตัวนี้มีความน่าจะเป็นสูงสุดของการมีอยู่ภายในนิวเคลียส อย่างไรก็ตาม สถานะ s ในเปลือกชั้น L, M และ N (เช่นสถานะ 2s, 3s และ 4s) ยังสามารถที่จะเชื่อมเข้ากับสนามนิวเคลียสและก่อให้เกิดการปลดปล่อยอิเล็กตรอนจากการแปลงภายในจากเปลือกเหล่านั้น (ที่เรียกว่าการแปลงภายในจากเปลือก L หรือ M หรือ N) อัตราส่วนความเป็นไปได้ของการแปลงภายในจากเปลือก K ต่อเปลือก L, M, หรือ N สำหรับนิวไคลด์ต่างๆได้รับการจัดเตรียมไว้
พลังงานยึดเหนี่ยวอะตอมของ s อิเล็กตรอนอย่างน้อยต้องถูกจ่ายให้กับอิเล็กตรอนนั้นเพื่อที่จะดีดตัวมันให้ออกจากอะตอมเพื่อที่จะทำให้เกิดการแปลงภายใน; นั่นคือกล่าวได้ว่า การแปลงภายในไม่สามารถเกิดขึ้นได้หากพลังงานการสลายตัวของนิวเคลียสมีไม่เพียงพอที่จะเอาชนะพลังงานยึดเหนี่ยว มีนิวไคลด์กัมมันตรังสีไม่กี่ตัวที่พลังงานการสลายตัวมีไม่เพียงพอที่จะแปลง (ดีดออก) อิเล็กตรอน 1s (เปลือก K) หนึ่งตัว และนิวไคลด์เหล่านี้ เพื่อที่จะสลายตัวโดยการแปลงภายใน จะต้องสลายตัวโดยการดีดอิเล็กตรอนออกจากเปลือก L หรือ M หรือ N (กล่าวคือโดยการดีดออกอิเล็กตรอน 2s, 3s หรือ 4s) เนื่องจากพลังงานยึดเหนี่ยวเหล่านี้มีค่าต่ำลง
หลังจากที่อิเล็กตรอนจากกระบวนการการแปลงภายในถูกปล่อยออกมา อะตอมจะถูกทิ้งไว้แต่ตำแหน่งที่ว่างในหนึ่งของเปลือกอิเล็กตรอนขอวมัน ซึ่งมักจะเป็นเปลือกชั้นใน หลุมนี้จะถูกเติมเต็มด้วยอิเล็กตรอนจากหนึ่งในเปลือกที่สูงขึ้นและส่งผลให้รังสีเอกซ์ลักษณะเฉพาะ หรือ Auger อิเล็กตรอน หนึ่งตัวหรือมากกว่า จะถูกปล่อยออกมาเป็นอิเล็กตรอนที่เหลืออยู่ในอะตอมไหลลงไปเพื่อแทนตำแหน่งที่ว่าง
ตัวอย่าง: การสลายตัวของ 203ปรอท
รูปแบบการสลายตัวทางด้านซ้ายแสดงให้เห็นว่า 203ปรอทจะผลิตสเปกตรัมของบีตาอย่างต่อเนื่องด้วยพลังงานสูงสุด 214 keV, ที่จะนำไปสู่​​สภาวะกระตุ้นของนิวเคลียสลูกสาว 203Tl สถาวะนี้จะสูญสลายเร็วมาก (ภายใน 2.8x10-10 s) ไปอยู่ที่สภาวะกราวด์ของ 203Tl ปลดปล่อยควอนตัมแกมมาออกมาที่ 279 keV
รูปทางด้านขวาแสดงให้เห็นว่าสเปคตรัมอิเล็กตรอนของ 203ปรอท ที่ถูกวัดโดยวิธีการของสเปกโตรมิเตอร์แม่เหล็ก คุณจะเห็นสเปกตรัมเบต้าที่ต่อเนื่องพร้อมกับเส้น K, L และ M เนื่องจากการแปลงภายใน เนื่องจากพลังงานยึดเหนี่ยวของ K อิเล็กตรอนใน 203Tl มีจำนวน 85 keV, ดังนั้นเส้น K จะมีพลังงาน 279-85 = 194 keV. เพราะว่ามีพลังงานยึดเหนี่ยวน้อย, เส้น L และ M จึงมีพลังงานสูงกว่า. เนื่องจากความละเอียดพลังงานที่แน่นอนของเครื่องสเปกโตรมิเตอร์ "เส้น"ทั้งหลายจึงมีรูปทรงเกาส์เสียนของความกว้างที่แน่นอน
แคว้นซูรูงะ
แคว้นซูรูงะ (駿河国 (Suruga no kuni)) แคว้นศักดินาในอดีตของญี่ปุ่นซึ่งปัจจุบันตั้งอยู่ในตอนกลางของจังหวัดชิซูโอกะ แคว้นซูรูงะมีพรมแดนติดกับแคว้นอิซุ แคว้นคาอิ แคว้นซางามิ แคว้นชินาโนะ และแคว้นโทโตมิ และมีอ่าวซูรูงะที่ตั้งอยู่ทางตอนใต้เป็นพรมแดนธรรมชาติ
ปฏิทินก่อนเกรโกเรียน
ปฏิทินก่อนเกรโกเรียน เป็นการต่อปฏิทินเกรโกเรียนย้อนหลังไปในอดีตก่อนการใช้ปฏิทินเกรโกเรียนอย่างเป็นทางการครั้งแรกในปี ค.ศ. 1582
การใช้
ปฏิทินก่อนเกรโกเรียนเป็นสิ่งที่จำเป็นอย่างชัดเจนสำหรับวันที่ทั้งหมดก่อน ค.ศ. 1582 โดย ISO 8601:2004 (ข้อ 3.2.1) หากคู่แลกเปลี่ยนข้อมูลตกลงใจ ปฏิทินดังกล่าวถูกใช้มากที่สุดโดยนักวิชาการมายา โดยเฉพาะอย่างยิ่งเมื่อแปลงวันที่จากปฏิทินแบบรอบยาวมายา (ศตวรรษที่ 1 ก่อนคริสตกาล - คริสต์ศตวรรษที่ 10) อย่างไรก็ตาม ไม่ว่านักดาราศาสตร์หรือนักประวัติศาสตร์ที่ไม่ได้ศึกษาเกี่ยวกับมายาไม่ค่อยได้ใช้มันมากนัก สำหรับปฏิทินเหล่านี้ สามารถแบ่งออกเป็นระบบการนับปีก่อนคริสต์ศักราชในสองวิธี นักบุญบีดและนักประวัติศาสตร์ในภายหลังไม่ถือว่าเลขศูนย์ในภาษาละติน nulla เป็นปี (ดู ค.ศ. 0) ดังนั้น ปีก่อนหน้า ค.ศ. 1 จึงเป็น 1 ปีก่อนคริสตกาล ในระบบนี้ 1 ปีก่อนคริสตกาลเป็นปีอธิกสุรทิน (เหมือนกับในปฏิทินก่อนจูเลียน) ในทางคณิตศาสตร์ เป็นการสะดวกมากกว่าที่จะถือว่ามี ค.ศ. 0 และกำหนดให้ปีก่อนหน้านั้นเป็นจำนวนเต็มลบ เพื่อจุดประสงค์เฉพาะในการอำนวยความสะดวกในการคำนวณตัวเลขของปีระหว่างจำนวนลบ (ปีก่อนคริสตกาล) และจำนวนบวก (คริสต์ศักราช) นอกจากนี้ยังใช้ในการนับปีทางดาราศาสตร์และในระบบวันที่มาตรฐานระหว่างประเทศ ISO 8601 ในระบบเหล่านี้ ถือว่า ค.ศ. 0 เป็นปีอธิกสุรทิน
ถึงแม้ว่าปฏิทินจูเลียนในนามจะเริ่มใช้ตั้งแต่ 45 ปีก่อนคริสตกาล ปีอธิกสุรทินระหว่าง 45 ปี จนถึง 1 ปีก่อนคริสตกาลไม่เป็นระเบียบ ดังนั้น ปีอธิกสุรทินที่เกิดขึ้นทุก 4 ปีของปฏิทินจูเลียนจึงถูกใช้เฉพาะเพียงระหว่าง ค.ศ. 1 จนถึง ค.ศ. 1582 หรือหลังจากนั้นเท่านั้น ดังนั้น นักประวัติศาสตร์และนักดาราศาสตร์จึงมักจะใช้ปฏิทินจูเลียนที่แท้จริงระหว่างช่วงเวลานี้ แต่เมื่อวันที่ตามฤดูกาลเริ่มมีความสำคัญมากขึ้น ปฏิทินก่อนเกรโกเรียนจึงถูกใช้เป็นบางครั้ง โดยเฉพาะอย่างยิ่งเมื่อกล่าวถึงวัฒนธรรมที่มิได้ใช้ปฏิทินจูเลียน
ปฏิทินก่อนเกรโกเรียนบางครั้งถูกใช้ในซอฟต์แวร์คอมพิวเตอร์เพื่อทำให้ง่ายต่อการจัดระเบียบวันที่ในสมัยโบราณ ยกตัวอย่างเช่น ปฏิทินที่ใช้ใน MySQL, SQLite , PHP, CIM, Delphi และ COBOL
โคลด์ (เพลงมารูนไฟฟ์)
"โคลด์" (Cold) เป็นเพลงของวงดนตรีป็อปร็อกอเมริกัน มารูนไฟฟ์ ร้องรับเชิญโดยแร็ปเปอร์ ฟิวเชอร์ เพลงออกจำหน่ายในวันที่ 14 กุมภาพันธ์ ค.ศ. 2017 และเป็นซิงเกิลที่สองจากสตูดิโออัลบั้มที่หก เรดพิลล์บลูส์ "โคลด์" แต่งและผลิตโดยฟิล ชาโอย จอห์น ไรอัน และเจคอบ แคเชอร์ ฮินดลิน และร่วมแต่งโดยแอดัม เลอวีน และจัสติน แทรนเตอร์
มิวสิกวิดีโอ
มิวสิกวิดีโอถ่ายทำที่ใจกลางเมืองลอสแอนเจลิส รัฐแคลิฟอร์เนีย ในเดือนธันวาคม ค.ศ. 2016 วิดีโอเผยแพร่ในวันที่ 15 กุมภาพันธ์ ค.ศ. 2017 ทางช่องวีโว
การแสดงสด
วงแสดงเพลงทางโทรทัศน์ครั้งแรกในรายการดิเอลเลนดีเจนเนอเรสโชว์ ในวันที่ 15 กุมภาพันธ์ ค.ศ. 2017
ชาวต่าโอย
ชาวต่าโอย (Người Tà Ôi) เป็นกลุ่มชาติพันธุ์ในประเทศเวียดนาม ซึ่งพูดภาษาในตระกูลมอญ-เขมร และอาศัยอยู่ในจังหวัดเถื่อเทียนเว้และจังหวัดกว๋างจิ
โรงเรียนสิงห์สมุทร
ประวัติ
พ.ศ. 2480 โรงเรียนเปิดสอนอย่างเป็นทางการ โดยชื่อว่า "โรงเรียนสถานีทหารเรือสัตหีบ" สังกัดโรงเรียนเอกชนโดยใน พ.ศ. 2483 โรงเรียนได้ย้ายมาอยู่ ณ สถานที่ในปัจจุบัน ต่อมา พ.ศ. 2487 โรงเรียนได้เปลี่ยนชื่อจาก "โรงเรียนสถานีทหารเรือสัตหีบ" เป็น "โรงเรียนทหารเรือสัตหีบบำรุง สังกัดกองทัพเรือ และได้เปลี่ยนชื่ออีกครั้งหนึ่งเมื่อ พ.ศ. 2496 โรงเรียนเปลี่ยนชื่อเป็น "โรงเรียนสิงห์สมุทร" จนถึง พ.ศ. 2502 โรงเรียนได้เปลี่ยนชื่อมาเป็น "โรงเรียนสัตหีบ" ใน พ.ศ. 2523 กองทัพเรือได้ส่งมอบโรงเรียนสัตหีบ ให้สังกัดกับทางกรมสามัญศึกษา เมื่อวันที่ 22 ธันวาคม พ.ศ. 2523 และเปลี่ยนชื่อกลับเป็น "โรงเรียนสิงห์สมุทร" และถือว่าวันที่ส่งมอบโรงเรียนให้กับทางกรมสามัญศึกษานั้น เป็นวันสถาปนาของโรงเรียน ปัจจุบันโรงเรียนสิงห์สมุทร ตั้งอยู่เลขที่ 2508 หมู่ 1 ถนนสุขุมวิท ตำบลสัตหีบ อำเภอสัตหีบ จังหวัดชลบุรี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 นัดชิงชนะเลิศ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 นัดชิงชนะเลิศ เป็นแมตช์ฟุตบอลที่กำลังจะเกิดขึ้นนั้นจะจัดขึ้นในวันที่ 30 มิถุนายน พ.ศ. 2560 ที่ Stadion Cracovia ในเมือง กรากุฟ, ประเทศโปแลนด์, เพื่อที่จะตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017.
แอมิโลส
แอมิโลส (amylose) เป็นพอลิเมอร์เชิงเส้นที่ประกอบขึ้นจากหน่วยดี-กลูโคส พอลิแซ็กคาไรด์ชนิดนี้เป็นหนึ่งในสององค์ประกอบของแป้ง ประมาณ 20-30% ของโครงสร้าง อีกองค์ประกอบหนึ่ง คือ อะไมโลเพกทินซึ่งมี 70-80% ของโครงสร้าง
ด้วยโครงสร้างที่ห่อแน่น อะไมโลสจึงทนทานต่อการย่อยมากกว่าโมเลกุลแป้งชนิดอื่น ฉะนั้น จึงเป็นรูปของแป้งที่ทนต่อการย่อย (resistant starch) ที่สำคัญ และพบว่าเป็นพรีไบโอติกส์ (prebiotics) ที่มีประสิทธิภาพ
อลงกรณ์ พลบุตร
นายอลงกรณ์ พลบุตร นักการเมืองชาวไทย เป็นที่ปรึกษารัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) รองหัวหน้าตามภารกิจของพรรคประชาธิปัตย์ อดีตรองประธานสภาขับเคลื่อนการปฏิรูปประเทศคนที่หนึ่ง และอดีตรัฐมนตรีช่วยว่าการกระทรวงพาณิชย์ ในรัฐบาลของนายอภิสิทธิ์ เวชชาชีวะ
ประวัติ
นายอลงกรณ์ เกิดวันที่ 27 ธันวาคม พ.ศ. 2499 ที่จังหวัดเพชรบุรี มีชื่อเล่นว่า " จ้อน " เป็นบุตรของ นายเพิ่มพล พลบุตร อดีตนายกเทศมนตรีเทศบาลเมืองเพชรบุรี กับนางละออ พลบุตร ด้านชีวิตครอบครัวสมรสกับนางคมคาย พลบุตร (นามสกุลเดิม "เฟื่องประยูร") อดีต ส.ส.จันทบุรี บุตรีของสนิท เฟื่องประยูร เมื่อปี พ.ศ. 2538 มีบุตร-ธิดารวม 3 คน คือ สภาวรรณ พลบุตร ธัชธรรม พลบุตร และพิมพ์สภา พลบุตร
การทำงาน
หลังจากเรียนจบปริญญาตรี นายอลงกรณ์เข้าป่าไปทำงานเหมืองของครอบครัว 1 ปี จึงเข้ากรุงเทพฯ เพราะพ่อแม่ และเพื่อนฝูง ต้องการให้นำวิชาที่เรียนไปใช้ประโยชน์ โดยเมื่อเข้ากรุงเทพฯ นายอลงกรณ์ได้เข้าทำงานที่หนังสือพิมพ์เสียงปวงชนซึ่งขณะนั้นมี นายกำแหง ภริตานนท์ เป็นผู้ควบคุม จากนั้นย้ายไปทำงานที่หนังสือพิมพ์บ้านเมืองและหนังสือพิมพ์แนวหน้าตามลำดับ
เมื่อเข้าทำงานที่แนวหน้า นายอลงกรณ์เป็นคนแรกที่เปิดหน้าเศรษฐกิจภาคภาษาไทย เมื่อปี 2526 ทำหน้าที่หัวหน้าข่าวเศรษฐกิจ และ บก.ข่าวในประเทศ มีบทบาทเป็นตัวตั้งตัวตีในการต่อสู้เพื่อปลดแอกสื่อ 2 เรื่อง คือต่อสู้เพื่อปลดโซ่ตรวนหนังสือพิมพ์ คือ ปร.42 และพยายามปลดแอกอาชีพหนังสือพิมพ์ นายอลงกรณ์เป็นผู้ร่วมก่อตั้งสหภาพแรงงานนักหนังสือพิมพ์เพื่อปกป้องคนหนังสือพิมพ์ และเป็นเลขาธิการสหภาพคนแรก ระหว่างอยู่ที่แนวหน้านายอลงกรณ์รับเป็นอาจารย์พิเศษของหลายมหาวิทยาลัย อาทิ ม.ธรรมศาสตร์ ม.จุฬาลงกรณ์ ม.กรุงเทพ และ ม.หอการค้า เป็นต้น
ต่อมานายอลงกรณ์เดินทางไปอยู่ประเทศสหรัฐอเมริกา 2 ปี โดยทำงานด้าน อิมพอร์ตเอกซ์พอร์ตสิ่งทอ และกลับมาจัดตั้งบริษัท เทเลเพรส เพื่อผลิตรายการข่าวโทรทัศน์ให้กับช่อง 5 ถือเป็นผู้ผลิตข่าวโทรทัศน์รุ่นที่ 2 ต่อจาก บริษัทแปซิฟิค ของ ดร.สมเกียรติ อ่อนวิมล และขณะเดียวกันนายอลงกรณ์รับเป็นรองผู้อำนวยการหนังสือพิมพ์ข่าวสด อีกด้วย
งานการเมือง
การทำรัฐประหารของคณะ รสช. ในปี พ.ศ. 2534 เป็นจุดพลิกผันให้นายอลงกรณ์ตัดสินใจลงเล่นการเมือง โดยลงสมัครรับเลือกตั้งเป็นผู้แทนราษฎรครั้งแรกแต่สอบตกได้คะแนน 4 หมื่นคะแนน
ในการลงสมัคร ส.ส. ครั้งที่ 2 นายอลงกรณ์ประสบความสำเร็จได้เป็น ส.ส.สมัยแรก ด้วยคะแนนเสียงกว่า 74,000 คะแนน ในการเลือกตั้ง ปี พ.ศ. 2535/2 และได้รับเลือกตั้งอีกครั้งปี พ.ศ. 2538 ด้วยคะแนนกว่า 1 แสนคะแนนเป็นที่หนึ่งของจังหวัดเพชรบุรี
ต่อมาในการเลือกตั้ง ปี พ.ศ. 2539 นายอลงกรณ์สอบตกอีกครั้งแบบไม่คาดฝันแม้จะได้คะแนนกว่า 9 หมื่นคะแนน และในระหว่างนั้นนายชวน หลีกภัย ได้ให้นายอลงกรณ์ ดำรงตำแหน่ง เลขานุการผู้นำฝ่ายค้านในสภาผู้แทนราษฎร และเลขานุการของนายกรัฐมนตรี
นายอลงกรณ์ เป็นนักการเมืองที่มีฐานเสียงในจังหวัดเพชรบุรี โดยมีพี่น้องทำงานการเมืองท้องถิ่นในพื้นที่จังหวัดเพชรบุรี คือ นายอติพล พลบุตร (พี่ชาย) เคยดำรงตำแหน่งรองนายกเทศมนตรีเมืองเพชรบุรี และ นายอิทธิพงษ์ พลบุตร (น้องชาย) อดีตสมาชิกองค์การบริหารส่วนจังหวัดเพชรบุรี นายอดุลย์ พลบุตร (พี่ชาย) รับราชการสังกัดกรมการปกครอง
นายอลงกรณ์ พลบุตร ได้รับฉายาว่า "มิสเตอร์เอทานอล" จากการเป็นผู้ผลักดันให้โครงการเอทานอลเกิดขึ้นในประเทศไทยโดยผ่านความเห็นชอบตามมติคณะรัฐมนตรี เมื่อวันที่ 19 กันยายน พ.ศ. 2543 และส่งเสริมเอทานอลอย่างต่อเนื่อง นอกจากนั้นอลงกรณ์ ยังเป็นผู้รับผิดชอบ โครงการยุทธศาสตร์ประเทศไทย (Thailand Strategy Project, TSP) ของพรรคประชาธิปัตย์ ที่เป็นศูนย์กลางรวบรวมข้อมูลทางวิชาการใน 19 ยุทธศาสตร์หลัก เพื่อใช้เป็นฐานข้อมูลในการพัฒนานโยบายของพรรคประชาธิปัตย์ และจัดทำเป็นแผนยุทธศาสตร์ในการพัฒนาประเทศ รวมทั้งเพื่อแลกเปลี่ยนทรรศนะกับชุมชนวิชาการ และประชาชนที่สนใจทั่วไป ผ่านทางเว็บไซต์ www.thailandstrategy.com และเอกสารเผยแพร่ของโครงการ
ในเดือนกุมภาพันธ์ พ.ศ. 2551 พรรคประชาธิปัตย์ได้จัดตั้ง ครม.เงา ขึ้นเป็นครั้งแรก นายอลงกรณ์ พลบุตร ได้รับเลือกจากที่ประชุมพรรคประชาธิปัตย์ ให้ทำหน้าที่ รองนายกรัฐมนตรีเงา ดูแลตรวจสอบ กระทรวงคมนาคม และกระทรวงพลังงาน นายอลงกรณ์ พลบุตร ได้รับตำแหน่งรัฐมนตรีช่วยว่าการกระทรวงพาณิชย์ ในรัฐบาลนายอภิสิทธ์ เวชชาชีวะ ต่อมาในการเลือกตั้ง พ.ศ. 2554 ได้ลงสมัครรับเลือกตั้ง ส.ส.ระบบบัญชีรายชื่อ และได้รับเลือกตั้งอีกสมัย
หลังจากนั้นนายอลงกรณ์ ได้ดำรงตำแหน่งสมาชิกสภาปฏิรูปแห่งชาติ 2 ตุลาคม พ.ศ. 2557 ถึง 5 สิงหาคม 2558 และสมาชิกสภาสภาขับเคลื่อนการปฏิรูปประเทศ และรองประธานสภาขับเคลื่อนการปฏิรูปประเทศคนที่ 1 ในเวลาต่อมา
นายอลงกรณ์ เคยประกาศตัวลงสมัครเป็นหัวหน้าพรรคประชาธิปัตย์มาแล้วในปี 2561 แต่ไม่ได้รับเลือก รวมถึงประกาศตัวลงสมัครในปี 2566
สมาชิกสภาผู้แทนราษฎร
อลงกรณ์ ได้รับเลือกตั้งเป็นสมาชิกสภาผู้แทนราษฎรมาแล้ว 6 สมัย
คาริทีส
คาริทีส หรือ ไตรเทพี (Charites) ตามตำนานเทพเจ้ากรีก “Charis” (Χάρις หรือ คาริส) เป็นเทพีองค์หนึ่งในบรรดา “Charites” (Χάρις หรือ “Graces” หรือคาริทีส) ซึ่งเป็นเทพีแห่งความมีเสน่ห์, ความงาม, ธรรมชาติ, การสร้างสรรค์ และ การเจริญพันธุ์ จำนวนเทพีคาริทีสเดิมมีด้วยกันสามองค์ตั้งแต่องค์ที่มีอาวุโสที่สุดเทพีอกลาเอีย (Aglaea หรือ ความงาม), เทพียูโฟรเซเน (Euphrosyne หรือ ความร่าเริง) และองค์ที่อาวุโสน้อยที่สุดเทพีธาเลีย (Thalia หรือ ความสนุก) ตำนานเทพเจ้าโรมันเรียกกันว่า “กราทิเอ” (Gratiae) หรือเทพีแห่งความสง่างาม (Grace)
คาริทีสมักจะถือกันว่าเป็นธิดาของซูสและยูรีโนเม (Eurynome) แต่บางครั้งก็กล่าวว่าเป็นธิดาของไดโอนิซัสและแอฟรอไดที หรือธิดาของเทพเฮลิออสและเทพีเอเกิล โฮเมอร์บรรยายว่าเทพีชาริทีสเป็นผู้ติดตามคนหนึ่งของแอฟรอไดที
มุกดาวัน สันติพอน
มุกดาวัน สันติพอน (ມຸກດາວັນ ສັນຕິພອນ) เป็นนักร้องหญิงชาวลาว มีชื่อเสียงจากผลงานเพลง "เอิ้นอ้ายใส่หม้อนึ่ง" และ "มนต์ฮักบ่าวเมืองวัง" “เสียงแคนแทนใจ“
ประวัติ
เกิดเมื่อวันที่ 6 มิถุนายน พ.ศ. 2540 ที่ บ้านธาตุอีงฮัง นครไกสอน พมวิหาน แขวงสุวรรณเขต ประเทศลาว ในครอบครัวที่ทำอาชีพทำนา แต่เมื่อยามครอบครัวว่างจากการทำนา ก็จะตระเวนรับจ้างร้องเพลง โดยที่บิดาของเธอมีวงดนตรีอยู่วงหนึ่ง วงดนตรีอิเล็กโทน กล้วยสุกเขียว โดยทั้งวงมีรายได้จากการตระเวนร้องเพลงคืนละ 5 แสนกีบ
วงการบันเทิง
มุกดาวัน สันติพอน เริ่มร้องเพลงจากการสอนของบิดา และเรียนการลำกลอนจาก อาจารย์ดอกเพ็ด แดนจำพอน เธอเริ่มประกวดร้องเพลงตั้งแต่อายุได้ 5 ปี ในระหว่างที่เธอร้องเพลงประกวดนี้ ได้รับรางวัลบ้าง ไม่ได้รับรางวัลบ้าง และเธอยังเป็นสมาชิกของคณะศิลป์สโมสรวัฒนธรรมบรรดาเผ่าแขวงสุวรรณเขต ตำแหน่งน้กร้อง-หมอลำ เธอเคยเดินทางไปแสดงในนามแขวงสุวรรณเขต ทั้งในและต่างประเทศ
ขณะที่มุกดาวันศึกษาอยู่ที่ชั้นประถมศึกษาปีที่ 3 เธอได้ออกอัลบั้มเพลง ไหวบ่พ่อ สังกัดค่ายเพลงลาวเดอมิวสิค ซึ่งได้รับความนิยมในระดับหนึ่ง ต่อมาเมื่อเธอกำลังศึกษาอยู่ชั้นมัธยมศึกษาปีที่ 2 เธอได้ออกอัลบั้ม บ่าวท่าแขก-สาวสะหวัน มีเพลงดังจากอัลบั้มนี้เช่น “บ่าวท่าแขก สาวสะหวัน” "ถามข่าวบ่าวมัธยม" และ "เพิ่นมิมักข่อย" หลังจากนั้นเธอจึงตัดสินใจทำเพลงเอง ชุด มนต์ฮัก่าวเมืองวัง ผลงานที่ได้รับความนิยม “ เอิ้นอ้ายใส่หม้อหนึ้ง “ เสียงแคนแทนใจ “ มนต์ฮักบ่าวเมือวัง “ ในนามค่าย "กล้วยสุกเขียว" ซึ่งมาจากชื่อวงดนตรีของบิดา และเป็นผลงานสร้างชื่อ ให้ มุกดาวัน สันติพอน ได้รับรางวัล Lao music award 2014 ราวัล ดวงจำปา สาขา ศิลปินหญิงดีเด่น
รายชื่ออัลบั้มของชานะ นักรบเนตรอัคคี
บทความนี้เป็นบทความที่รวมรายชื่อ อัลบั้ม จากเรื่องเนตรเพลิงชานะ (ชานะ นักรบเนตรอัคคี)
ฮิโชคุ โนะ โซระ
ฮิโชคุ โนะ โซระ เป็นซิงเกิลที่ร้องโดย มามิ คาวาดะ วางจำหน่ายวันที่ 9 พฤศจิกายน 2005 ที่ญี่ปุ่น โดย Geneon โดยเพลง ฮิโชคุ โนะ โซระ เป็นเพลงเปิดเพลงแรกของอนิเมะเรื่องเนตรเพลิงชานะ
โยอะเคะ อูมาเระคุรุ โชโจ
โยอะเคะ อูมาเระคุรุ โชโจ เป็นซิงเกิลที่ร้องโดย โยโกะ ทาคาฮาชิ วางจำหน่ายวันที่ 26 ตุลาคม 2005 ที่ญี่ปุ่น โดย Geneon โดยเพลง โยอะเคะ อูมาเระคุรุ โชโจ เป็นเพลงปิดเพลงแรกของอนิเมะเรื่องเนตรเพลิงชานะ
อะคา โนะ เซอิจาคุ
อะคา โนะ เซอิจาคุ เป็นซิงเกิลที่ร้องโดย โยโกะ อิชิดะ วางจำหน่ายวันที่ 8 กุมภาพันธ์ 2006 ที่ญี่ปุ่น โดย Geneon โดยเพลง อะคา โนะ เซอิจาคุ เป็นเพลงปิดเพลงที่สองของอนิเมะเรื่องเนตรเพลิงชานะ
จอนท์
จอนท์ (Joint) เป็นซิงเกิลที่ร้องโดย มามิ คาวาดะ วางจำหน่ายวันที่ 31 ตุลาคม 2007 ที่ญี่ปุ่น โดย Geneonโดยเพลง "จอนท์" เป็นเพลงเปิดเพลงแรกของอนิเมะเรื่องเนตรเพลิงชานะ ภาค 2 และเพลง "ไทรแองเกิล" ในอัลบั้มนี้ก็ใช้เป็นเพลงปิดเพลงแรกของเรื่องนี้ด้วย
ชาคุกัน โนะ ชานะ ออริจินอล ซาวนด์แทร็ก
ชาคุกัน โนะ ชานะ ออริจินอล ซาวนด์แทร็ก วางจำหน่ายครั้งแรก วันที่ 25 มกราคม 2006 โดย Geneon
ชาคุกัน โนะ ชานะ II ออริจินอล ซาวนด์แทร็ก
ชาคุกัน โนะ ชานะ II ออริจินอล ซาวนด์แทร็ก วางจำหน่ายครั้งแรก วันที่ 25 มกราคม 2008 โดย Geneon
ชุดที่ I
ชาคุกัน โนะ ชานะ แอสสอร์ท ชานะ วอล.I เป็นอัลบั้มแรกของ แอสสอร์ท ชานะ วางจำหน่ายเมื่อวันที่ 24 กุมภาพันธ์ 2006 เพลง "-EXIST-" ร้องโดย ริเอะ คุกิมิยะ ผู้ให้เสียงชานะ และเพลง "-Hisoyakani Kirara-" ร้องโดย อายาโกะ คาวาสึมิ ผู้ให้เสียงโยชิดะ คาซึมิ
ชุดที่ II
'''ชาคุกัน โนะ ชานะ แอสสอร์ท ชานะ วอล. II''' เป็นอัลบั้มที่สองของ แอสสอร์ท ชานะ วางจำหน่ายเมื่อวันที่ 24 มีนาคม 2006 เพลง -Wolf in my heart-" ร้องโดย ฮิโตมิ นาบาทะเมะ ผู้ให้เสียงมาเจอรี่ ดอว์ และเพลง "-tough-" ร้องโดย จุนโกะ มินางาว่า ผู้ให้เสียงคามซิน
ชุดที่ III
'''ชาคุกัน โนะ ชานะ แอสสอร์ท ชานะ วอล. III'''  เป็นอัลบั้มที่สามของ แอสสอร์ท ชานะ วางจำหน่ายเมื่อวันที่ 24 เมษายน 2006 เพลง "-Kamen no Hakuraku-" ร้องโดย ชิซึกะ อิโตะ ผู้ให้เสียง วิลเฮลมินา คาร์เมล และเพลง -Blue Sky- ร้องโดย ริเอะ คุกิมิยะ ผู้ให้เสียงชานะ
สเพลนดิด ชานะ II วอล. I
'''ชาคุกัน โนะ ชานะ II สเพลนดิด ชานะ II วอล. I''' (SPLENDIDE SHANAII Vol.I) เป็นอัลบั้ม สเพลนดิด ชานะ อัลบั้มแรก โดยวางจำหน่ายเมื่อวันที่ 22 กุมภาพันธ์ 2008 ประกอบด้วยดราม่า 2 แทร็ก และเพลงประจำตัวละคร 2 เพลง ร้องโดย ริเอะ คุกิมิยะ และ มามิโกะ โนโตะ
สเพลนดิด ชานะ II วอล. III
'''ชาคุกัน โนะ ชานะ II สเพลนดิด ชานะ II วอล. III''' (SPLENDIDE SHANAII Vol.III) เป็นอัลบั้มที่สามของ สเพลนดิด ชานะ โดยวางจำหน่ายเมื่อวันที่ 23 พฤษภาคม 2008 ประกอบด้วยดราม่า 2 แทร็ก และเพลงประจำตัวละคร 2 เพลง ร้องโดย ชิซึกะ อิโต้ และ มารินะ อิโนอุเอะ
อาคาอิ นามิดะ / บีไฮฟว์
อาคาอิ นามิดะ / บีไฮฟว์ (Beehive) เป็นซิงเกิลที่ร้องโดย มามิ คาวาดะ วางจำหน่ายเมื่อวันที่ 7 พฤษภาคม 2007 โดย Geneon. ซึ่งเพลงThe song "อาคาอิ นามิดะ" ใช้เป็นเพลงประกอบภาพยนตร์
กองทรัสต์เพื่อการลงทุนในอสังหาริมทรัพย์
กองทรัสต์เพื่อการลงทุนในอสังหาริมทรัพย์ (Real Estate Investment Trust: REIT) เป็นกองทรัพย์สินที่ลงทุนในอสังหาริมทรัพย์มีลักษณะเป็นกองทรัสต์ ไม่ใช่นิติบุคคลเหมือนกองทุนอสังหาริมทรัพย์ โดยกองทรัพย์สินที่ต้องลงทุนในอสังหาริมทรัพย์ต้องไม่น้อยกว่า 500 ล้านบาท ถือกรรมสิทธิ์โดยทรัสตี(Trustee) ซึ่งทรัสตีมีอำนาจดูแลและบริหารจัดการทรัพย์สินในกองทรัสต์รวมทั้งดูแลการปฏิบัติหน้าที่ของผู้จัดการกองทรัสต์(REIT manager) เพื่อประโยชน์ของผู้ถือใบทรัสต์ โดยผู้ถือใบทรัสต์จะเป็นผู้รับประโยชน์ในทรัพย์สินของกองทรัสต์ โดย REIT จะอยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์